Qui som? - SVGM - Servicio Veterinario de Genética Molecular\nEl Dr. Armand Sánchez Bonastre és catedràtic en Ciència Animal (Genètica Animal) de la Universitat Autònoma de Barcelona (UAB) des de l'any 1996. Director del Servei Veterinari de Genètica Molecular (SVGM) i cap del Grup de Millora Genètica Molecular Veterinària de la UAB, ha centrat les seves activitats en l'aplicació de tècniques moleculars per a la producció animal.\nEl Dr. Armand Sánchez està al càrrec de varis projectes finançats per institucions espanyoles, institucions internacionals o empreses privades. Autor de 140 articles publicats en revistes internacionals i nombrosos informes tècnics en el camp de la genètica animal, també ha portat a terme més de 150 conferències, cartells i ponències externes i ha coorganitzat dues conferències internacionals i múltiples conferències nacionals. Ha estat membre de la Comissió Nacional Espanyola per a l'Avaluació Individual de les activitats científiques (CNEAI) i ha estat Vicepresident de la Societat Espanyola de Genètica.\nActualment, el Dr. Sánchez i el seu grup participen en projectes sobre genòmica animal per a la caracterització genètica de trets d'importància econòmica relacionats amb la producció animal i en el desenvolupament de mètodes analítics per al diagnòstic molecular. El Grup de Millora Genètica Molecular Veterinària es un grup de recerca de qualitat oficialment reconegut (Generalitat de Catalunya, 2014 SGR 1528) des de 1989.\nEn els últims 10 anys el grup ha participat en nombrosos projectes competitius en el marc de la genètica molecular aplicada a la cria d'animals. En quant a la genòmica en porcí, el grup ha aconseguit descriure diversos QTLs d'importància econòmica, així com múltiples gens candidats i marcadors moleculars. Com a resultat aplicat de la seva activitat, el grup ha format un servei de diagnòstic en genètica molecular dels animals. El Servei Veterinari de Genètica Molecular pertany des del 1999 a una xarxa de Centres Tecnològics, patrocinat pel Govern de Catalunya (TECNIO), disposant de procediments de qualitat des del 2001, desenvolupant una activitat creixent de transferència tecnològica de tecnologies genètiques a la indústria.\nDoctora en Genètica per la Universitat Autònoma de Barcelona. Responsable de Gestió de Projectes i Innovació del SVGM de la UAB des de la seva creació l'any 1996. Responsable de convenis i projectes de recerca aplicada en genòmica animal en animals domèstics, de producció i fauna salvatge. Convenis amb empreses dels sectors químic-farmacèutic, agrícola, ramader i administració. Àmplia experiència en el disseny i implementació de noves metodologies d'anàlisis genètics aplicats al diagnòstic veterinari així com a la valorització de les mateixes. Investigadora en diversos projectes estatals i internacionals (UE) sobre les aplicacions de la genòmica en animals de granja i en l'espècie canina. Autora de més de 40 articles en revistes internacionals.\nPromotor tecnològic | Responsable de projectes\nEl 1999 el Dr. David Gallardo Garcia inicia els seus estudis en Biotecnologia a la Universitat Autònoma de Barcelona (UAB). El 2003 finalitza la seva formació obtenint el títol de llicenciat en Biotecnologia i formant part de la segona promoció de biotecnòlegs de tot el país. Durant el seu últim any de carrera, el Dr. Gallardo realitza les seves pràctiques d'empresa sota la tutela de la Dra. Laura Altet en el Servei Veterinari de Genètica Molecular (SVGM) de la UAB.\nL'any 2005 es converteix en President Fundador de l'Associació de Biotecnòlegs de Catalunya (ASBTEC), càrrec que manté fins a l'any 2008, quan inicia la fundació de la Federació Espanyola de Biotecnòlegs (FEBiotec) en la qual exercirà com a membre fundador i posterior vicepresident fins a finals del 2010. Al desembre de l'any 2015 en el marc del projecte Ingenious funda la Iniciativabitec per a promoure la utilització d'anàlisis genètics al sistema públic sanitari.\nEl 2004 inicia els seus estudis de doctorat sota la direcció del Dr. Marcel Amills Eras a la Unitat de Genètica i Millora Animal del Departament de Ciència Animal i dels Aliments de la Facultat de Veterinària de la UAB. Durant aquest període té l'oportunitat d'exercir com a professor de pràctiques de Genètica Molecular de la Unitat de Genètica i Millora Animal. Durant la seva etapa de doctorat, el Dr. Gallardo centra els seus estudis en la caracterització de gens candidats relacionats amb el metabolisme lipídic i, molt especialment, amb el metabolisme del colesterol. Les seves investigacions també van incloure la caracterització de gens relacionats amb el creixement i la qualitat de la carn. Durant aquest període també porta a terme diferents projectes entre els quals cal destacar la Primera videoconferència trans-oceànica entre el Col•legi de Biotecnòlegs de Xile (CBC) i ASBTEC al 2005, l'organització del Primer Congrés Interuniversitari per a la promoció de la Biotecnologia al 2006, l'organització del Congrés Internacional YEBN @ Symbiosis Satellite Event of 13th European Congress on Biotechnology al 2007, organitzador dels congressos internacionals YEBN Annual Meeting 2007 i 2009, convidat d'honor al Segon Congrés de Biotecnologia i empresa (ByE2, 2010) o la seva participació en ponències i taules rodones: Situació de la Llicenciatura en Biotecnologia. Previsió de futur (II Congrés Interuniversitari per a la promoció de la Biotecnologia, 2007) , Jornades d'orientació professional. Nínxol laboral del biotecnòleg (2009), Sessió INDUSTRÍA I MERCAT. Gestió de Projectes (BAC2012. Biotech Meeting Point, 2012) o IV Jornades Biotecnòlegs de Catalunya (4JBC, 2013).\nDe febrer a juliol del 2008, abans d'haver finalitzat el seu doctorat, se li presenta l'oportunitat de coordinar el laboratori de millora genètica de l'Institut de Recerca i Tecnologia Agroalimentàries de Lleida (IRTA-Lleida) sota la direcció de la Dra. Romi Pena, incrementant els seus coneixements sobre el mapeig i estudi de l'expressió tissular de gens porcins relacionats amb les proteïnes transportadores d'àcids grassos. L'octubre del 2008 finalitza la seva tesi doctoral "Anàlisi de gens candidats i QTL relacionats amb el metabolisme lipídic en una població Duroc" i es reincorpora sota la direcció de la Dra. Romi Pena a l'IRTA-Lleida en qualitat de col•laborador de recerca fins al juliol del 2009, moment en què decideix ampliar la seva experiència docent realitzant el Màster Oficial en Formació de Professorat d'Educació Secundària Obligatòria i Batxillerat, Formació Professional i Ensenyaments d'Idiomes per la UAB que finalitza el juliol del 2010, data en la qual s'incorpora al Servei Veterinari de Genètica Molecular (SVGM) de la UAB com a Responsable de Projectes, Màrqueting i Disseny Web.\nPrèviament, el 2009 també inicia una col•laboració en qualitat d'assessor molecular i col•laborador sènior d'investigació amb el Dr. David Dalmau, actual coordinador de la Unitat de VIH de l'Hospital Universitari MútuaTerrasa i Director de la Fundació Docència i Recerca MútuaTerrassa. Fruit d'aquesta col•laboració el Dr. Gallardo esdevé codirector de la tesis doctoral de la Sra. Laura Ibáñez (Patrons d'expressió gènica i polimorfismes en gens relacionats amb la progressió del gruix de la íntima-mitjana de la caròtida en individus infectats per la síndrome d'immunodeficiència adquirida, SIDA) juntament amb el Dr. David Dalmau.\nLlicenciada en veterinària l’any 2001. Doctora per la Universitat Autònoma de Barcelona l’any 2006. Responsable de projectes del SVGM des de l’any 2006. Responsable de la posta en marxa i funcionament de l’equipament del SVGM. Amplia experiència en el disseny i implementació de noves tecnologies en empreses i centres de recerca. Participació en diferents projectes d’investigació en genòmica animal, tant a nivel nacional com internacional. Participació en convenis amb empreses del sector de la producció animal.\nDes de 2008 treballo al Servei Veterinari de Genètica Molecular, una institució que pertany a la Universitat Autònoma de Barcelona, Espanya. Aquí he guanyat una experiència significativa utilitzant mostres d'ADN no invasives per estudiar la demografia i la genètica de poblacions salvatges de grans mamífers Ibèrics com per exemple, llops i óssos. Ara estic canviant la meva línea de recerca cap a la genòmica per tal d’estudiar amb més precisió processos complexos com la domesticació, l’especiació i l’evolució dels grans mamífers. A més, mantinc un gran interès en la gestió genètica de les poblacions salvatges per la seva conservació.\nHIPRA és una companyia farmacèutica veterinària dedicada a la recerca, producció i comercialització de productes per a la Salut Animal.\nAmb mig segle d’història, som una empresa referent en Salut Animal, especialment en Biològics. Actualment ocupem una de les primeres posicions en el rànquing d’empreses de la indústria veterinària a nivell mundial en Biològics.\nA HIPRA la recerca és prioritària. Dediquem el 9% de la facturació anual a R+D, l’activitat de la qual està dirigida a obtenir productes d’alta tecnologia i se centra en els camps d’immunologia, microbiologia, genòmica, proteòmica, biologia molecular, tecnologia farmacèutica i assajos preclínics i clínics.\nA Bioibérica generem idees i les omplim de vida.\nAixò és possible, gràcies al nostre equip humà format per grans experts en totes les àrees en què estem especialitzats, que amb el seu entusiasme, capacitat de treball i esperit de col•laboració es converteixen en l'autèntic motor de la nostra empresa.\nTot el nostre esforç, dins d'un ambient de treball motivador, queda materialitzat en nous avenços científics i terapèutics que contribueixen a la cura de la salut i a la millora de la qualitat de vida.\nComptem amb un equip humà altament especialitzat on l’entusiasme i esperit de superació són el veritable motor de la nostra innovació i compromís.\nL'esforç i dedicació dels nostres científics i tècnics fan possible que Bioibérica avanci dia a dia, col•laborant amb les més avançades unitats d'investigació i entitats científiques de reconegut prestigi. Tot això ens permet obrir nous camins d'investigació en cadascuna de les nostres àrees d'especialització.\nDes de la nostra creació, al 1975, ens hem especialitzat en la investigació, fabricació i comercialització de biomolècules per a la indústria farmacèutica, veterinària i agrícola.\nL'objectiu general de Selecció de Hypor és produir animals que es desenvolupin sota qualsevol condició per a produir carn de porc. Amb aquesta finalitat proposem:\n1. La millora genètica més ràpida i el flux de gens més eficient i segur\n2. Els millors gens en un animal biològicament equilibrat i econòmicament rentable\n3. Un ventall de productes equilibrat de línies mascle i femella per a satisfer la demanda del mercat\nCompartir la vida amb un gos o un gat és una experiència molt especial, capaç de transformar persones, de crear moments únics, és una experiència que fins i tot pot ajudar a educar els més petits, és una vivència capaç de convertir una casa en una llar.\nConscients d'això, a Affinity Petcare sabem, com a companyia experta en nutrició animal que som, que tenim una responsabilitat tant amb els animals como amb les persones que es preocupen i s'ocupen d'ells.\nAffinity, la marca líder en nutrició per a gossos i gats.\nAffinity, perquè t'importa.\nDANAGEN-BIOTED és una empresa experta en l'elaboració de kits de Biologia Molecular i Biotecnologia tant per al seu ús en investigació com per a l'ensenyament de les Ciències de la Vida.\naScidea és una empresa de base tecnològica que ofereix serveis científics basats en eines bioinformàtiques i de computació avançada\nEm plau donar-vos la benvinguda al web del Departament d’Agricultura, Ramaderia, Pesca, Alimentació i Medi Natural, un dels principals canals d’accés a la informació sobre la realitat del primer pilar de l’economia catalana, el món rural, entès en sentit ampli, i el de la producció agroalimentària, així com de les polítiques i actuacions que el Govern de la Generalitat desenvolupa per impulsar-lo i posar-lo en valor davant els mercats i el conjunt de la societat.\nEl pagesos, els ramaders, els silvicultors, els pescadors juntament amb les empreses de la indústria agroalimentària constitueixen un sector estratègic per al futur del país. L’agricultura, la pesca i la silvicultura ocupen més de tres quartes parts del territori i això és vital per al reequilibri territorial de Catalunya i alhora contribueixen de manera directa al manteniment i millora del medi natural en què desenvolupa la seva activitat ja que són realitats indissociables. Això ha facilitat també el desenvolupament de la nostra indústria agroalimentària que avui ocupa un lloc destacat a Europa.\nL’objectiu del Programa de Genòmica Vegetal i Animal del CRAG és l’estudi de l'organització , la variabilitat i l'evolució dels genomes de les plantes conreades i els animals domèstics , per dilucidar la genètica dels caràcters rellevants per a espècies d'interès agrícola .\nPer a això utilitzem una varietat d'aproximacions genètiques , genòmiques o de bioinformàtica que apliquem a una àmplia gamma d'espècies de plantes i animals , incloent les cucurbitàcies i diferents espècies rosàcies , així com porcs i cabres . El programa també treballa en el desenvolupament de nous mètodes de bioinformàtica i eines de software per analitzar les dades generades per les aproximacions de NGS .\nEls objectius finals del programa són millorar el nostre coneixement de l'estructura i evolució dels genomes complexos , així com el desenvolupament d'aproximacions metodològiques que es puguin aplicar als programes comercials de millora a través de contractes amb empreses o acords amb les organitzacions públiques.\nLa missió de l'IRTA és la de contribuir a la modernització, competitivitat i desenvolupament sostenible dels sectors agrari, alimentari i aqüícola, al proveïment d'aliments sans i de qualitat per als consumidors i, en general, a la millora del benestar de la població.\nEls objectius d'aquest programa tracten de:\nDesenvolupar i implementar programes de gestió, selecció, difusió, conservació i millora dels recursos genètics animals.\nContribuir al coneixement de la base genètica de caràcters d’interès en espècies animals.\nDissenyar i aplicar metodologies per a l’avaluació genètica dels animals i l’anàlisi d’informació mitjançant eines de genètica quantitativa i molecular.\nDesenvolupar sistemes de gestió adreçats al sector per a millorar l’eficiència productiva, la competitivitat i la qualitat de producte.\nEncara que des del punt de vista estrictament productiu i ramader, i degut a l’actual conjuntura social i econòmica que travessa la ramaderia en general i les zones de muntanya en particular, haguem de catalogar la situació actual de l’oví en aquestes comarques com de bastant crítica (mitjana d’edat dels ramaders superior a 54 anys i menys d’un 20% de relleu generacional assegurat), la creació l’any 1996 de l’ Associació Catalana de Criadors d'Oví de Raça Xisqueta (ACOXI) i la instauració d’un Programa de Conservació, promogut i finançat pel DARP (Generalitat de Catalunya) en col•laboració amb la Facultat de Veterinària de la Universitat Autònoma de Barcelona, poden ser dos elements de vital importància que ajudin a canviar el signe negatiu d’aquesta tendència. No obstant, per això, els objectius de selecció i la comercialització del producte han de canviar. L’orientació futura hauria d’anar encaminada cap a la recerca i oferta d’un producte de qualitat, essent el benefici obtingut el valor afegit que això comporta.\nEls objectius objectius de l'Associació Nacional de Criadors d'Oví de Raça Ripollesa passen per la millora i la selecció d'aquesta raça autòctona, amb un elevat potencial productiu. Això s'assoleix amb un acurat Programa de Control de Rendiments dins els ramats gràcies a la col·laboració del Departament d'Agricultura, Alimentació i Acció Rural de la Generalitat de Catalunya i el Departament de Ciència Animal i dels Aliments de la Universitat Autònoma de Barcelona.\nL'estructura organitzativa d'ANCRI consta de:\nPresident: Sr. Joaquim de Ros (Mas Ros, Les Olives, Garrigoles)\nSecretari: Sr. Llorenç Anglada (Ca n'Anglada, Les Anglades, Esponellà)\nTresorer: Sr. Jordi Rufí (SEMEGA, Monells)\nSecretari tècnic: Sr. Ramon Bach (Can Font, Ciuret, Vidrà)\nResponsable Programa Millora: Sr. Joaquim Casellas (UAB, Bellaterra)\nHospital Clínic Veterinari (HCV) de la Universitat Autònoma de Barcelona\nL’Hospital Clínic Veterinari (HCV) de la Universitat Autònoma de Barcelona néix l'any 1990 amb dos objectius molt clars:\n- Oferir un servei extern d'alta qualitat als veterinaris i als ciutadans\n- Donar suport a la docència de la Facultat de Veterinària oferint un alt volum de casos clínics\nLa tasca de l’HCV es fonamenta en la seva estreta col·laboració amb els veterinaris referents i en el compromís d’oferir la millor atenció possible als seus pacients i clients. Cada any, a l’HCV s’examinen prop de 13.000 pacients.\nL’HCV es divideix en diferents serveis, un per especialitat. Els clients arriben de tot Catalunya i també de la resta de l’Estat amb els seus gossos, gats, cavalls, ocells, conills i molts més animals amb problemes de salut que necessiten serveis especials. Oferim un ampli ventall de serveis, des d’exàmens físics rutinaris fins diagnòstics mèdics complets, cures intensives, atenció d’urgències i procediments de cirurgia major.\nServei d'Analisi de Fàrmacs\nEl Servei d'Anàlisi de Fàrmacs és un centre del Departament de Farmacologia, Terapèutica i Toxicologia de la Universitat Autònoma de Barcelona, vinculat a la Facultat de Veterinària i pertanyent a la xarxa TECNIO. TECNIO és la xarxa creada per ACC1Ó que aglutina els agents experts en Transferència Tecnològica de Catalunya. ACC1Ó és l'Agència per a la innovació i la internacionalització de l’empresa catalana, adscrita al Departament d’Innovació, Universitats i Empresa de la Generalitat de Catalunya. L’objectiu de TECNIO és facilitar a l’empresa catalana l’accés a capacitats d’R+D diferencials i tecnologies, per afavorir la seva competitivitat i la seva projecció internacional.\nDes de la seva creació l'any 1990, el Servei d'Anàlisi de Fàrmacs desenvolupa projectes de serveis d'investigació i innovació per a la indústria farmacèutica i agroalimentària, i així contribueix a la creació i desenvolupament de nous productes.\nUs convidem a recórrer aquest espai web i descobrir les propostes del Servei per a la innovació.\nEl Servei d'Ecopatologia de Fauna Salvatge (SEFaS) és un servei de la Universitat Autònoma de Barcelona (UAB) concebut com un suport a la gestió i a la investigació bàsica i aplicada en el maneig i la patologia de la fauna salvatge.\nEs va crear oficialment per acord de la Junta de Govern (57/97) en la Sessió del 22 de novembre de 1997. Aquest reconeixement institucional de la UAB acreditava la tasca realitzada des de gener de 1991, quan es va formar el Grup de Recerca en Ecopatologia de fauna Salvatge. Des d'octubre de 2005, el nostre grup ha estat reconegut com a Grup de Recerca Consolidat de la Generalitat de Catalunya.\n1. Captura i maneig de fauna salvatge:\nMètodes de captura\nEstudi de l'estrès\n2. Patologia de fauna salvatge:\nValoració de l'estat sanitari de les poblacions d'animals salvatges\nEstabliment de programes de vigilància i seguiment de les malalties de les poblacions d'animals salvatges\nEstudi de les patologies dominants dels animals salvatges\nEstabliment de valors de referència de paràmetres hematològics i bioquímics en animals salvatges\nEstudi de les proteïnes de fase aguda en animals salvatges\n3. Mètodes de control de poblacions de fauna urbana i salvatge:\nEstudi del control de coloms urbans mitjançant esterilització\nEl Departament de Ciència Animal i dels Aliments adscrit a la Facultat de Veterinària és l’estructura bàsica de la Universitat Autònoma de Barcelona encarregada de promoure i organitzar la docència i la recerca de les àrees de coneixement de Nutrició i Bromatologia, Producció Animal i Tecnologia dels Aliments.\nEn són membres del Departament de Ciència Animal i dels Aliments:\na) El personal acadèmic i el personal investigador en formació de les àrees de coneixement que conformen el Departament.\nb) Els estudiants de grau i de postgrau que desenvolupin tasques de recerca sota la responsabilitat d’un membre acadèmic del Departament.\nc) El personal d’administració i serveis adscrit.\nLes principals funcions són les següents:\na) Coordinar i impartir els ensenyaments de les seves àrees de coneixement i especialitats d’acord amb els plans d’estudis i la programació docent de les facultats i escoles.\nb) Assignar al personal acadèmic i al personal investigador en formació amb obligacions docents la docència en cada matèria de la seva competència.\ne) Organitzar i desenvolupar cursos especialitzats i programes de doctorat, i fomentar l'elaboració de tesis doctorals.\nh) Promoure, gestionar i subscriure contractes en l’àmbit de la recerca amb persones físiques, entitats públiques o privades, nacionals o estrangeres, d’acord amb la legislació vigent, els Estatuts i la normativa que els desenvolupi.\ni) Participar en els processos d’avaluació de la qualitat de la docència, la recerca i la gestió.\nj) Proposar modificacions raonades de la relació de llocs de treball del personal de l’administració i serveis del Departament.\nk) Servir de canal d’informació, de representació i de participació dels membres de la comunitat universitària en el govern de la Universitat i en la relació de la Universitat amb la societat.\nl) Gestionar la seva dotació pressupostària i els mitjans personals i materials que tingui assignats.\nm) Exercir qualsevol altra funció que els Estatuts i els reglaments de la Universitat li atribueixin.\nDepartament Medicina i Cirugia Animal\nEl Departament de Medicina i Cirurgia Animals és un departament de la Universitat Autònoma de Barcelona, creat el dia 1 de setembre de 2000 i adscrit a la Facultat de Veterinària.\nLa seva finalitat és coordinar els ensenyaments de l’àrea de coneixement de medicina i cirurgia animal a la llicenciatura de Veterinària de la UAB. Coordina i organitza assignatures de grau i de postgrau. Pel que fa a la recerca, promou i dóna suport a les activitats i iniciatives de recerca i de transferència de coneixement del personal acadèmic del Departament.\nSón membres del Departament els professors i les professores de l’àrea de coneixement de medicina i cirurgia animal, el personal investigador en formació, els i les residents de l’Hospital Clínic Veterinari (HVC), el personal d’administració i serveis i el personal de suport a la recerca que hi estigui adscrit.\nEl Departament organitza i desenvolupa, juntament amb el Departament de Sanitat i d'Anatomia Animals de la UAB, el programa de doctorat de Medicina i Sanitat Animals, que atorga el títol de recerca en Veterinària i el de doctor(a) per la UAB.\nUn fet diferencial del Departament és el desenvolupament de programes de residències aprovats pels col·legis europeus d'especialitats veterinàries, i és el primer centre en tot l'Estat espanyol en què es pot dur a terme aquesta formació d'especialitats. Col·labora també en la formació de postgrau dels interns de l'Hospital Clínic Veterinari. A més, desenvolupa cursos de formació continuada per a la vessant clínica de la professió veterinària. Al Departament es desenvolupen projectes nacionals, europeus i internacionals, i s'estableixen convenis amb institucions públiques i privades. Els investigadors del Departament estan vinculats majoritàriament a diferents serveis de recerca del Departament: Servei Reproducció Equina, Servei d'Hematologia Clínica Veterinària, Servei d'Ecopatologia i Fauna Salvatge i Servei de Diagnòstic de Patologia Veterinària. S'investiga en línies de recerca clínica en el camp de la neurologia, l'hematologia, la medicina interna equina i de petits animals, la dermatologia, l'oftalmologia i la cirurgia. El grup de cirurgia disposa de quiròfans d'experimentació animal per a projectes propis i per a altres grups de recerca humana o animal. Actualment, es col·labora amb el Centre de Biotecnologia Animal i Teràpia Gènica (CBATEG), amb el Centre de Recerca en Sanitat Animal (CReSA) i amb el Departament de Sanitat i d'Anatomia Animals, participant en projectes vigents i plantejant-ne de nous.\nAmb aquesta presentació, volem donar a conèixer el nostre departament i les persones que en formem part, per posar a disposició de la comunitat universitària i la resta de la societat els nostres coneixements i serveis.\nPer obtenir informació més detallada, us convidem a continuar explorant la nostra pàgina web.\nVetgenomics ofereix a la indústria el coneixement i la tecnologia més avançada en projectes de R + D en el camp de la genètica molecular, facilitant una major competitivitat de les empreses gràcies a la innovació i a l’augment del valor afegit dels productes finals.\nVetgenomics té àmplia experiència en projectes de R + D + I amb la indústria, incloent el desenvolupament, optimització, validació i transferència de noves tecnologies, assumint la formació especialitzada del personal de l’empresa que així ho requereixi.\nAmb indústries farmacèutiques i alimentàries duem a terme la determinació de l’espècie d’origen i detecció de contaminació en matèria primera, l’optimització i validació de la detecció de patògens en producte final i la monitorització de la resposta immune canina en assaigs clínics de nous fàrmacs o vacunes.


Coses de Can Loi i altres herbes: I això ho assajava a les 7.\nI això ho assajava a les 7.\nAvui vos deix uns "momentos musicales" per gaudir del què estam fent ara a l'OU i a la CUIB. Ahir tocava jornada doble, primer Stravinsky i després Verdi. Els dijous són esgotadors. Sort de na Sari i na Reixel, i del meu Coco. Sense ells no podria aguantar els assajos.\nQuina gravació més dolenta que has trobat!! Sona terrible!! jajaja\nM'encanta aquesta obra. Reconec que els assatjos parcials són terriblement avorrits i difícils, però el resultat conjunt de l'obra me pareix fantàstic. Ja tenc ganes de gaudir d'els resultats.\nA més, a l'assaig d'ahir aquesta peça me va tornar a ajudar a millorar la meva polifonia cantant les veus de tenor i de baix a l'hora... qualque dia faré un tro... la professora de cant anglesa ho flipava jajaja\nI no val queixar-se de jornada doble!!! Que jo fa 8 anys que la faig cada dimarts i cada dijous!! :P\nMira el costat positiu, ens veim el doble jejeje\n1 de febrer de 2008, a les 20:29


Derrotes per estrenar l’any - Setmanari Felanitx\nTornam a les competicions a aquest 2022 només amb els partits dels equips Sènior masculí del club. El Sènior de Lliga Insular va debutar amb derrota a la segona fase a la pista de l’Àgora Portals, mentre que el Sènior de Lliga Balear reprenia la competició amb derrota davant un dels favorits de la categoria, Sa Real d’Eivissa.\nAquest cap de setmana reprendrà la competició el Sènior femení i rebrà la visita diumenge migdia de l’Esporles BC a Felanitx, en el debut al Grup A de Lliga Insular.\nÀGORA PORTALS 74 – 64 SÈNIOR MASCULÍ INSULAR IFORAVILA – CONST. HLG.\nPrimer partit de la segona fase del Sènior masculí a la pista d’Àgora Portals, al qual arribàvem amb moltes baixes, pocs dies d’entrenament i falta de rodatge com a equip.\nAixí i tot, hem fet una primera part correcta que ens ha portat al descans amb un -6 per un triple des del mig del camp a favor dels contrincants en el darrer segon.\nAbans de la mitja part s’ha lesionat en Xisco López, el nostre millor home ofensivament i s’ha notat a la segona part.\nA la sortida al tercer quart, l’equip rival ha superat clarament la nostra defensa de l’1×1 i això els ha donat avantatge fins a col·locar-se amb un +20 en el marcador. L’esforç del darrer quart amb alternatives defensives ens ha permès reduir la diferència a 10 punts.\nResultat final que ens permet pensar ja en el pròxim partit sabent que hem de seguir treballant per millorar, individualment i col·lectivament. Divendres que ve, segona jornada en què rebrem a casa el CB Alcúdia – Nord.\nVolem donar les gràcies a en Marc Hernández, del nostre júnior masculí, que ha vengut a ajudar-nos, amb una bona actuació dins pista.\nSÈNIOR MASCULÍ BALEAR IFORAVILA – LADRILLERÍAS MALLORQUINAS 62 – 66 BÀSQUET SA REAL – EIVISSA\nDerrota diumenge migdia en el primer partit de l’any del Sènior Balear davant un dels equips punters de la categoria, el Bàsquet Sa Real d’Eivissa.\nPartit que ha començat amb un primer quart amb poc ritme per part dels dos equips, amb intercanvi de cistelles, però on cap dels dos conjunts ha aconseguit agafar el capdavant en el marcador.\nA partir del segon quart, la defensa de Sa Real s’ha imposat a un atac espès del Joan Capó, cosa que ha fet que al descans la diferència fos considerable per als eivissencs, que obtenien una diferència de 25-40.\nUn canvi de defensa a partir del tercer quart ha permès als felanitxers augmentar el ritme de joc i anar retallant a poc a poc la diferència, fins a arribar a la darrera possessió amb pilota per donar la sorpresa, i que després de dos tirs fallats per forçar la pròrroga la victòria finalment s’ha escapat del Guillem Timoner.\nL’equip segueix competint tots els partits i demostrant un gran nivell en l’estrena a la categoria. La propera cita serà el diumenge 30 de gener, quan l’equip visitarà la pista del CB CIDE a Palma.


Hideo Kojima presenta Metal Gear Solid V\nEl creador de la saga Metal Gear, el nipó Hideo Kojima, ha aprofitat el context mediàtic de la Game Developers Conference -un dels escenaris més importants de l'any per a la indústria del videojoc- per presentar Metal Gear Solid V. L'expectació que envolta aquest nou capítol ve motivada tant per la introducció d'un nou motor gràfic, el Fox Engine, com per la campanya mediàtica que el seu creador ha dut a terme.\nAllò que en un principi semblava que seríen dos nous títols, Ground Zeroes i Phantom Pain, han resultat ser el mateix joc. Fins i tot s'ha arribat a crear un nou estudi, Moby Dick (per a Phantom Pain), per enganyar encara més als mitjans. En una entrevista concedida a Spike TV, el suposat director executiu de l'estudi oferia una entrevista sobre el joc amb una aparença més aviat particular i amb una clara referència humorística al joc, la mateixa que ha mostrat Hideo Kojima a la GDC.\nEl mateix Kojima ha estat l'encarregat d'oferir la mostra intrajoc del cinquè títol de la saga, sense tenir en compte les versions per a portàtils, als comandaments d'un controlador connectat a un ordinador. El context, el centre mèdic on desperta Snake a Phantom Pain, és també l'únic moment lineal del joc abans d'enfrontar el nou exponent, el món obert. Despert d'un coma que el manté inactiu nou anys, Naked Snake es troba amb un braç protèsic i amb el cos engarrotat. Alhora es veu perseguit per diverses entitats paranormals que recorden anteriors personatges de la saga. Primer, una nena que emula Psycho Mantis i posteriorment una figura masculina i corpulenta que recorda el Coronel Volgin de Metal Gear Solid 3: Snake Eater, tot i que en aquest cas el seu poder elemental és el foc i no l'electricitat.\nPosteriorment l'acte s'ha caracteritzat per l'exposició de les capacitats tècniques del nou motor gràfic, el Fox Engine. Presentat com una bèstia del realisme, el motor destaca en la gran qualitat de les textures sense importar la quantitat de fonts de llum que apareguin en pantalla. Per demostrar-ho, s'ha presentat el mateix tràiler de Ground Zeroes, però en aquest cas de dia, i el rendiment gràfic es manté a la mateixa qualitat que la de l'original. Tambédins la mecànica de la càmera s'accentua l'enfocament selectiu millorant el detall dels elements sense tenir en compte la seva distància, i el disseny de personatges i escenaris es duu a terme a través d'un foto-escaneig posteriorment renderitzat, cosa que facilita la creació d'escenaris 3D realístics.\nEn resum, posada en escena del nou Metal Gear és digna de menció, no tan sols per les novetats que presenta sinó per la seva burla delhypei al costum dels mitjans de donar massa bombo a qualsevol petita filtració, conjectura o misteri. Tot i que, tenint present el caràcter bromista del senyor Kojima, és ben possible que tot aquest muntatge no tingui altra intenció que la de fer soroll i alhora protagonitzar untroll en tota regla. Sense data oficial, Metal Gear Solid V ha sortit a la llum sorprenent i fent riure, falta saber si el paquet de sorpreses de Kojima Productions, l'estudi desenvolupador, tan sols s'acaba d'obrir.


CESC Marion 151\nMalta: Vienna, Caramunich, Carafa Ecològicos\nLúpulo: Saphir ecológico\nMarion - Esperit d`ordi\nMarion és el nom de l`estimada d`en Robin Hood, personatge llegendari de l`Edat Mitjana.\nEn una escena de la ... Ver Más\nMarion és el nom de l'estimada d'en Robin Hood, personatge llegendari de l'Edat Mitjana.\nEn una escena de la pel·licula Robin Hood del director Ridley Scott, en una trobada entre el protagonista i el frare Tuck, aquest li ofereix una beguda dient-li que és feta d'hidromel i alcohol d'ordi.\nAquesta definició de la cervesa que fa el frare (alcohol d'ordi) ens va donar la idea de produir una cervesa que només passés per un procés de fermentació, tal com es venia fent des de la prehistòria fins que va aparèixer el procés de segona fermentació en ampolla. I així va nèixer Marion - Esperit d'ordi. Li hem posat el sobrenom d'Esperit d'ordi perquè ens ha agradat donar un toc poètic al nom d'alcohol d'ordi.\nColor rogent tèrbol sense escuma i amb molt poc carbònic. Aromes torrefactes. Sabor maltós dolç amb notes torrades i caramel. Molt untuosa i sense presència de llúpol. Final refrescant tot i la untuositat.\n1.- El día 23-11-2014 a las 22:34, pep_tf comentó:


L’Obra Social “la Caixa” i el Consell impulsen el programa Gent3.0 per a persones grans\nL’Obra Social "la Caixa" confirma el seu compromís amb la Gent Gran de Maó amb la signatura del conveni amb el Consell Insular de Menorca per impulsar i promoure els diferents projectes d'envelliment actiu i saludable.\nLa Consellera de Benestar Social, Aurora Herráiz i el director de l’Àrea de Negoci de “la Caixa” a Menorca, Omar E. García, han signat el conveni de col·laboració, que inclou organitzar la programació del projecte Gent3.0 de l'Obra Social "la Caixa" els propers dos anys al Centre de Persones Majors de Maó.\nL’objectiu del programa és fomentar la participació activa de les persones grans i fer-les presents en la nostra societat, adaptant-se a la vegada a les seves necessitats actuals. Es cerca fomentar uns hàbits més saludables i contribuir a mantenir-se actiu, tant físicament com mentalment, i oblidar-se així dels mites de l’edat.\n“Els nostres majors han de ser una referència per a noltrus. Ens van deixar una societat amable que hem de seguir construint amb els valors ètics que ells mateixos defensaren, un dels quals és respectar els nostres pares i avis, tenir cura d'ells i comptar amb ells dintre de les nostres vides”, explica la consellera Herráiz.\nProjectes de Formació en Tecnologies de la Informació i Comunicació (TIC):\nAproximació a les Noves Tecnologies: Taller adreçat a aquelles persones que no han tingut l’oportunitat d’apropar-se a la informàtica. L’objectiu principal és que els participants adquireixin els coneixements essencials, com usuaris, sobre el hardware i el software i que puguin desenvolupar habilitats digitals bàsiques.\nCreació de Projectes digitals I: Taller que pretén fomentar l’aprenentatge de les tecnologies mitjançant l’elaboració d’un projecte, que es defineix segons les inquietuds i motivacions dels participants. En aquest primer nivell els participants aprenen a utilitzar programes d’edició de textos i imatges, sense oblidar els recursos que ofereix Internet per a publicar continguts digitals.\nCreació de Projectes digitals II: L’objectiu principal d’aquest tallers és que els participants dissenyin i desenvolupin un projecte alhora que adquireixin coneixements informàtics. En aquest segon nivell s’aprèn a utilitzar eines de presentació de projectes en format digital.\nXarxes Socials: En aquest taller, els participants amb uns coneixements bàsics en la utilització de les tecnologies de la informació i la comunicació (TIC), s’introdueixen en l’ús de les xarxes socials alhora que els ajuda a comprendre per què serveixen i, en conseqüència, decidir com les poden aplicar a la seva vida quotidiana per ampliar i/o millorar les seves possibilitats de comunicació amb l’entorn més proper.\nLa Xarxa, en el nostre dia a dia: L’objectiu d’aquest taller és adquirir coneixements en l’ús i comprensió de les eines i aplicacions digitals més representatives.\nProjectes de Participació Social i Voluntariat:\nGrans lectors: Participació en tertúlies entorn la lectura d’un llibre escollit especialment per la seva temàtica i dinamitzat per voluntaris.\nAcció local: Desenvolupar un projecte de voluntariat amb les entitats i agents del territori en funció de les necessitats específiques de cada zona. Per exemple, CiberCaixa Solidària amb col·lectius en risc d’exclusió social.\nEn l’àmbit d’aquests projectes es contempla una formació genèrica en Habilitats socials i promoció de la participació i voluntariat.\nActivitats Intergeneracionals: L’objectiu d’aquestes activitats és promoure les relacions intergeneracionals per apropar les persones de diferents grups d’edat amb l’ànim d’enriquir els vincles i el coneixement mutu, utilitzant les TIC com a eina per a la interacció.\nTallers de Promoció de la Salut i Benestar:\nDespertar amb un somriure: Contribuir al benestar i la salut, amb l’objectiu de donar resposta a les preocupacions que sovint sorgeixen entre les persones grans pel fet de no dormir bé, i amb la voluntat d’informar-les per tenir més coneixement entorn el son i les seves alteracions i oferint estratègies que els ajudin a aconseguir un descans nocturn reparador.\nActíva’t: Dóna a conèixer com funciona el nostre cos, especialment el cervell, i quins són els efectes de l’envelliment posant a l’abast eines per detectar la diferència entre envelliment i malaltia, a més a més, ajuda a entendre la importància de dur una vida activa per a gaudir d’un millor benestar en aquesta etapa de la vida.\nActivaLaMent: Una plataforma virtual que té com a objectiu estimular les capacitats cognitives per a mantenir la ment activa i incrementar l’autonomia personal. La plataforma es desenvolupa a través de diferents activitats que exerciten sis àrees cognitives principals: atenció i concentració, memòria, processament visual i auditiu, llenguatge i funcions executives. Hi haurà sessions de divulgació de la plataforma entre els usuaris, voluntaris i professionals dels centres.\nUn ampli programa per a la gent gran a les Illes Balears\nL'Obra Social "la Caixa" desenvolupa el seu Programa de Gent Gran a 21 centres de gent gran propis i en conveni amb les diferents administracions públiques. L'any 2013 van participar 15.074 persones grans en les 495 activitats programades, destinades a fomentar un envelliment actiu.\nPel que fa als EspaiCaixa, n'hi han més de 20 equipaments informàtics als centres de gent gran de les Illes Balears, on s'hi imparteix formació en noves tecnologies i també es realitzen diferents accions de voluntariat de gent gran, com ara, activitats intergeneracionals i aules obertes.\nMaó, 18 de febrer de 2014


Ens despedim de catalunya! – Xanet Xanet .Com\nEtiquetat Catalunya, curiositats, Ens despedim de catalunya, entrenament, mountain, muntanya, trekking, Trekking catalunya, xanet xanet\nNext postJa som a Nepal\n4 thoughts on “Ens despedim de catalunya!”\nAnahí ha dit:\n07/10/2016 a les 17:26\nSi que heu aprofitat el temps després del xiringuito!! 😀 Què tingueu un bon viatge parella, anirem seguint les vostres aventures a través del blog!! Una abraçada!\nPD: El Peke és un champion!!\nJuanjo Frechilla ha dit:\n11/10/2016 a les 14:32\nQuines excursions més boniques que heu fet i en el millor temps. Bon viatge\nViatge365.blogspot.com ha dit:\n14/10/2016 a les 07:06\nEsperem que gaudiu d’una de les millors experiències de la vida!\n15/10/2016 a les 14:06\nQuina alegria saber que ja esteu gaudint d’aquesta super experiència!!


Taller 'L'art de relacionar-se' *NOU* | Guia BCN: agenda d'activitats, directoris i cursos de Barcelona Taller 'L'art de relacionar-se' *NOU*\nAprèn a relacionar-te i troba el teu lloc.\nHi ha persones del teu entorn amb les que et costa relacionar-te? De vegades sents que no saps dir el que realment sents o que no t'entenen les persones que t'envolten? En aquest taller treballarem els teus patrons de relació i de comunicació perquè puguis construir una posició més saludable i efectiva amb tu i amb el teu entorn. T'animes a construir una posició més autònoma i saludable en les teves relacions?


04-10-2021 CAP COMENTARI Coses que es fan a l'Escola Àuria, El més recent, Escola Àuria apinas\nL’any passat vam posar en marxa diferents activitats per introduir als nois i noies de fúcsies més mobilitat i per tant més autonomia. Aquest curs ens hem endinsat completament en la filosofia de l’activitat física dins de la rutina escolar dels nostres alumnes. En la societat actual, els nois i noies són cada vegada físicament menys actius a conseqüència dels canvis que s’han produït en els nostres entorns, amb un\n13-09-2021 CAP COMENTARI Coses que es fan a l'Escola Àuria, El més recent, Escola Àuria apinas\nUn grup de 50 nois i noies, entre els quals un grup d’APINAS, han estat protagonistes del nou projecte de la Fundació Barça, en col·laboració amb el Departament de Diversitat i Inclusió del Club i la Masia. Tots els participants, amb diversitat intel·lectual, tenen més de 16 anys, i han estat proposats per diverses entitats socials que col·laboren amb el Barça en aquest projecte. Quan des de la Fundació Barça


COPIB - Resum de la Taula rodona: “VIH/ Sida avui i aquí”\nResum de la Taula rodona: “VIH/ Sida avui i aquí”\nEl passat dia 1 de desembre, dia mundial de la Sida, es va realitzar a la nostra seu, la taula rodona “VIH/Sida a les Illes Balears”. El nostre objectiu va ser proposar una visió actual sobre com està el tema des dels diferents vessants: clínic, epidemiològic, psicològic i social.<?xml:namespace prefix = o ns = "urn:schemas-microsoft-com:office:office" />\nVàrem comptar amb quatre excepcionals ponents, els quals ens ajudaren a conformar aquesta visió:\nPer part de la Conselleria de Salut, Família i Benestar Social, Margalida Ordinas, responsable del servei, va exposar una visió molt concreta i de forma senzilla, la situació epidemiològica actual i les línies i estratègies que duu endavant la Conselleria en el tema del VIH/Sida; el doctor Rafael Cantarero, metge de l’hospital comarcal d’Inca, va ajudar a situar-nos al perfil clínic de les persones afectades i els seus tractaments; així mateix, na Sonia Justo, psicòloga col·legiada, va aportar els pilars emocionals fonamentals en una persona afectada pel VIH i les línies d’intervenció psicològica que des d’ALAS es van oferint; el sr. Antoni Darder, d’Escola de Sida, ens va aportar una interessant experiència a la presó de Palma, sobre la realització d’un taller de prevenció amb dones.\nCom a resum de les idees aportades, recollim les següents:\n· La importància de la prova ràpida i d’un diagnòstic precoç, ja que es calcula que hi ha 35.000 persones a Espanya que desconeixen el seu estat serològic.\n· La necessitat d’una sensibilitat per part del camp sanitari per poder aturar l’epidèmia. Seria millor si hi hagués una estratègia en demanar la prova, dins el protocol normalitzat.\n· Treballar per pal·liar els repunts que es donen en la transmissió del virus en relacions sexuals d’homes amb homes.\n· La importància de l’adherència i constància terapèutica per un bon compliment dels tractaments.\n· Malgrat la nova realitat que vivim, respecte al VIH, no oblidar el gran impacte emocional de por i culpa que dóna el diagnòstic d’aquesta malaltia crònica.\n· L’estigmatització i la discriminació encara està arrelada a la nostra societat, inclús a l’àmbit sanitari, és necessari superar-la.\n· Es plantegen nous reptes: persones afectades més grans, oferir una major qualitat de vida, dret a una sexualitat sana...\n· Cercar recursos específics per a joves.\n· Treballar la prevenció també en població gran ja que s’estan donant nous diagnòstics en aquestes edats.\n· Importància de la coordinació entre hospital i associacions que també fan intervenció.\n· L’èxit del treball grupal com a teràpia entre iguals.\n· Experimentar noves formules terapèutiques com el projecte Es Baluard, suport terapèutic amb acompanyament artístic.\n· La importància del posicionament com a professionals i ciutadans.\n· Continuar desenvolupant noves experiències de tallers de prevenció, reals i amb experiències productives, com és la experiència d’Escola de Sida i el seu curt “Dulce precaución”.\nLa sessió va començar amb la visualització del curt guanyador “Consulta <?xml:namespace prefix = st1 ns = "urn:schemas-microsoft-com:office:smarttags" />16”, la qual va resultar il·lustrativa per explicar com reaccionam davant el coneixement del diagnòstic en una persona que acabam de conèixer.\nVolem, també, donar les gràcies als qui vàreu assistir i participar i als qui vos interessa aquesta temàtica. Vos convidam a continuar treballant per minvar l’estigmatització i discriminació de les persones afectades i contribuir a una bona prevenció.


UMA by Iker Erauzkin - ElsLlepaplats\n27 de juny de 2018 by Elena\nL’espai UMA de Barcelona, portat pel cuiner Iker Erauzquin, m’el va recomanar la meva amiga Ana del Rio i primer vaig pensar que es tractaria d’un lloc molt turístic ja que estava el número 1 del Tripadvisor.\nPeró quan vaig estar mirant de què es tractava vaig veure que realment el lloc era especial.\nEs tracta de dinar o sopar en un espai molt ben decorat per una capacitat de 12 a 18 persones, on els comensals han de començar a la mateixa hora i on es fa cuina veritablement d’autor d’una qualitat a l’alçada de qualsevol restaurant d’estrella Michelin, molt recomanable!\nSi voleu llegir i veure més imatges i el menú que vam prendre aquell dia i en el local que estava el 2017, la no us perdeu la crònica que ha fet el nostre col·laborador, el Gastrodiable y si voleu conèixer una mica més al Xef, Iker Erauzquin, no dubteu en llegir la seva col·laboració en la nostra plana web.\nAdreça : carrer mallorca, 275\nHorari: Lunes, Jueves, Viernes y Sábado Servicio comida 13:30h Servicio cena 21:00h\nTelèfon: (+34) 656990930\nPreu mig carta - precio medio carta: €115\n2 Reviews on “UMA by Iker Erauzkin”\nFa molt que vaig anar, encara estaven al local de Sants, pero recordo una relació qualitat-preu, excepcional, i el inigualable tracte proper de l’Iker i l’Ana!\nHe trobat que ès un lloc molt especial amb una cuina de molt alt nivell.


Assessoria Codina » 2012 » agost\nEntrades de agost, 2012\nCoincidència de vacances amb situació de baixa d’Incapacitat Temporal\n20 agost, 2012 Autor: codinacia\nLa normativa que s’ha vingut aplicant fins ara distingia dues situacions davant l’inici del període vacacional del treballador quan aquest coincidia amb una situació de baixa d’Incapacitat Temporal.\nLa primera era quan el treballador es trobava en situació de baixa abans d’iniciar el període de vacances. La jurisprudència aplicable en aquest supòsit, li permetia fixar un nou període de vacances.\nLa segona situació esdevenia quan, una vegada iniciat el descans vacacional, el treballador patia una situació d’IT. En aquest cas, s’interpretava com un fet imprevisible la conseqüència del qual no es podia imputar a l’empresari i, per tot això, el còmput del període de vacances no s’interrompia.\nAquesta operativa, si més no, tenia la seva lògica però, en canvi, portada a les últimes conseqüències, ocasionava situacions contradictòries. Per exemple, davant una llarga malaltia de 18 mesos de durada, el treballador podia arribar a acumular 3 mesos de vacances en el moment de reincorporar-se: un mes corresponent al any en curs més dos mesos més dels dos anys anteriors.\nJa no en parlem si aquesta llarga malaltia finalitzava en una incapacitat laboral permanent. A les hores, com que el treballador passava a ser pensionista i no podia gaudir de les vacances, es creava una situació de difícil solució.\nAra, a partir de la Sentència emesa pel Tribunal de Justícia de la Comunitat Europea, de 21 de juny de 2012, en la qual es reconeix al treballador el dret a gaudir de les seves vacances anuals encara que en el transcurs de les quals es produeixi una situació d’Incapacitat Temporal, afegit a la darrera Reforma Laboral que posa límit a l’acumulació del període de les mateixes, s’obre un nou marc en base a dues argumentacions que parteixen de la definició dels conceptes vacances i baixa.\nMentre que l’objectiu de les vacances és descansar disposant d’un període de lleure i esbarjo, la finalitat de la baixa d’Incapacitat Temporal és la recuperació d’un procés de malaltia. Tots dos conceptes, vacances i baixa, tenen un mateix objectiu, la recuperació del treballador per a la seva vida laboral.\nEn relació a la acumulació del període de vacances, la darrera Reforma Laboral la limita als 18 mesos següents a l’acabament de l’any natural en què les hauria d’haver gaudit.\nEl resum de tot plegat és que, malgrat la baixa d’Incapacitat Temporal, el treballador gaudirà de vacances el període del qual podrà acumular, però, de forma limitada.\nI PER QUÈ NO EL MINI-JOB?\n2 agost, 2012 Autor: codinacia\nEstem passant per una crisi molt profunda en què cada vegada més persones estan a l’atur i, el que és més greu, a moltes d’aquestes persones ja se’ls hi ha acabat el cobrament de l’atur. Poca feina per a molts llocs de treball.\nI ara ve la pregunta, no podríem fer com va fer Alemanya fa anys?\nLa solució que va posar en pràctica Alemanya va ser trossejar els llocs de treball, repartir-los i crear els ‘mini-jobs’, que eren treballs a temps parcial, amb un sou de 400 €, en els que el treballador no pagava impostos i abonava la cotització a la Seguretat Social de forma voluntària. A més, tenien dret a vacances pagades, maternitat, malaltia i acomiadament.\nLa part positiva és que el treballador (la majoria dones) té un sou segur, petit però té un sou, i la part negativa és que dintre de 45 anys, quan es jubili, només tindrà dret a una pensió bàsica de 140 €. Cal que els treballadors sospesin si els interessa l’opció de treballar i cobrar (poc) o estar sense treballar i, per tant, sense cobrar. Treballant amb aquest sistema i amb aquest sou permet, com a mínim, cobrir les despeses més bàsiques. Cal optar entre tenir un treball mediocre, remunerat, o no tenir-lo.\nTambé és cert que amb l’opció de ‘mini-job’ el que es crea és treball per a tothom, però amb un nivell d’estat del benestar baix, i, d’altra banda, el Govern pot presumir d’haver rebaixat la taxa d’atur.\nPensant en el dia de demà, quan aquests treballadors es jubilin, tindran poca pensió (ja que cotitzen per poc).\nAmb això hi ha pros i contres:\n+ Feina per a molta gent\n+ Menys atur\n+ Cobriment de les despeses bàsiques\n+ Dret a vacances, maternitat i malaltia pagades\n- Poc nivell de competitivitat\n- Nivell de l’estat del benestar baix\n- Poca cotització = poca pensió de jubilació\nCal sospesar què convé al nostre país i al del costat (l’estat espanyol).\nJúlia Rabell i Ginesta


Süddeutsche Zeitung - Viquipèdia, l'enciclopèdia lliure\n6 octubre 1945\nKurt Kister (2011–)\nWolfgang Krach (2015–)\nSüddeutscher Verlag (en)\n← Münchner Neueste Nachrichten (en)\nL'editorial del diari és d'òptica liberal, fet que duu alguna gent a fer broma dient que aquest és l'únic diari d'oposició a Baviera, que ha estat governada pel partit conservador CSU gairebé ininterrompudament des del 1949 fins al 2009. L'edició nacional inclou quatre seccions: Política, Cultura, Economia i Esports. Les edicions venudes a Munic i la seva rodalia inclouen també un apartat de notícies locals. Molts dels periodistes més coneguts d'Alemanya treballen o han treballat pel Süddeutsche Zeitung durant una part important de la seva vida professional. Heribert Prantl, cap nacional és advocat, exfiscal i l'autor més citat de comentaris editorials en premsa alemanya. Hans Leyendecker, per la seva part, és un dels periodistes de recerca més coneguts del país. Com aquests molts altres periodistes de renom formen part de l'equip del SZ. Els dilluns, el diari conté un apartat de vuit pàgines en anglès del New York Times.\nEl 6 d'octubre de 1945, després del final de la Segona Guerra Mundial, aquest diari va ser el primer a rebre una llicència per publicar de l'administració militar americana de Baviera. El mateix vespre, es va publicar el primer article, que comença així:\n« Per primera vegada des del col·lapse del mandat del terror, un diari dirigit per alemanys és publicat a Munic. Està limitat per les necessitats polítiques dels dies que corren, però no està subjecte a la censura, ni tampoc emmordassat per cap mena de restricció de consciència. »\nEl diari té, aproximadament, 1,1 milions de lectors diaris, fet que fa d'aquest el diari de format gran publicat en alemany més important. Uns quaranta corresponsals informen tant des d'Alemanya com des de l'estranger.\n↑  Portada de la primera edició.\nA Wikimedia Commons hi ha contingut multimèdia relatiu a: Süddeutsche Zeitung\n(alemany) Pàgina Web del diari Süddeutsche Zeitung\nObtingut de «https://ca.wikipedia.org/w/index.php?title=Süddeutsche_Zeitung&oldid=29277288»\nLa pàgina va ser modificada per darrera vegada el 19 gen 2022 a les 10:35.


papers per endreçar: de desembre 2011\npapers per endreçar\nCom una feina pendent, perquè és constant, vull dir que sempre hi ha idees per ordenar, pensaments a col·locar, d'alguna manera més o menys desendreçada; menys o més endreçada... però sense pretensions. Potser només per alliberar disc dur (del coco!) Són fulls de llibreta, trossos i retalls on apuro quatre ratlles. El que deia... Ordenant idees, endreçant papers.\nGràcies, i ara, a seguir treballant\nVolem donar-vos les gràcies a tots els molletans que heu donat el vostre vot a ICV-EUiA.\nGràcies al suport a Mollet, que ha incrementat de manera molt notable, i al de la resta de Catalunya, hem passat de tenir 1 diputat a Madrid a tenir-ne 3, i estem molt satisfets.\nICV-EUiA hem estat la única força d'esquerres a Catalunya que ha pujat, i juntament amb la resta de diputats d’IU, tindrem de nou grup propi al Congrés, per treballar de manera intensa i responsable. Entre d’altres, batallar per una nova llei electoral més justa. L’actual beneficia als grans partits, i dificulta als petits l’obtenció dels escons que mereix. A mode d’exemple, mentre IU-ICViEUiA necessita 152.801 vots per cada escó, el PP en necessita només 58.230; el PSOE 63.399 i CIU 63.391.\nMalgrat els bons resultats, ens preocupa la desafecció política, la poca participació, i la majoria del Partit Popular. CIU, descarada, anuncia 48 h després de les eleccions un nou programa d'ajust, que malauradament no serà el darrer.\nEs dibuixa un nou i dur escenari de PP a Espanya i CIU a Catalunya, de polítiques conservadores i de retallades socials, afectant a les relacions laborals, possibles privatitzacions dels serveis públics, entre d’altres. Això portarà a un major conflicte social.\nTambé cal que PSOE-PSC reflexionin: a Espanya ha perdut 4.300.000 vots. A Mollet, n’ha perdut gairebé 6.000. Han pagat la factura de la mala gestió dels efectes de la crisi.\nConvé que els socialistes molletans mirin més a la seva esquerra i no a la dreta, perquè hi ha alternatives a nivell local, diferents a les que volen implantar CIU i PP.\nEls resultats expressen que hi ha necessitat d'una alternativa a l'esquerra per fer front a les polítiques que només beneficien a uns pocs. El resultat de la coalició és un bri d'esperança que ens permetrà anar al Congrés amb força per plantar cara a la dreta i per lluitar per la democràcia i pels drets aconseguits, per defensar l'estat del benestar, una nova economia sostenible i la defensa de la democràcia contra aquells que la volen segrestar dient que no hi ha altres vies.\nSí que hi ha altres vies! Sí que hi ha alternatives, i cal donar veu a la ciutadania.\nTeniu el nostre compromís que tant a Espanya, a Catalunya com a Mollet, treballarem per construir un projecte d’esquerres que planti cara a les reformes injustes i a la destrucció dels drets aconseguits.\nGrup Municipal ICV-EUiA\nPublicat per Marina a 3:31 Cap comentari:\nVisc a Mollet. Sóc mare de dues nenes. Faig política activa al meu poble, sent regidora portaveu del grup municipal de Mollet en Comú a l'Ajuntament. Fa anys feia teatre, i segueix enamorant-me. M'agrada la muntanya, el vi, banyar-me al riu, riure amb els amics, i viatjar. Fa anys que aprenc conscientment. Per fi m'he fet un blog... constància? M'hi esforçaré! veurem com va.. Benvinguts!


85 nanos de l' escola i 3 rècords del club al campionat social de l' AAC\nMagnífica matinal viscuda dissabte al matí a l' estadi Joan Serrahima de Montjuïc amb motiu del campionat social de l' AAC, reservat a atletes de promoció d' aquest club i dels seus associats, com és el cas del nostre.\n85 lluïsencs han saltat a la pista, essent avui els protagonistes els més petits, autors de 3 rècords del club. És cert que els sub-8 i sub-6 ténen poques ocasions de participar en pista i, per tant, les taules de rècords són més assequibles que en altres categories perquè n' hi ha molts menys però, tot i això, un rècord mai és fàcil.\nRècord social en 400 per la Chloe Pereira que, amb 2'02"06, millora els 2'10"44 de la Laia Ruiz-Ruano en aquesta mateixa competició l' any passat.\nRècord també en 400. En aquest cas, masculí. En Lucas Lozano (a la 1ª foto) ha arribat en 1'35"34 per rebaixar en unes centèssimes els 1'35"99 d' en Max Perona també ara fa un any. A la mateixa prova l' Unai Hernández es situa 3er de sempre amb 1'39"14 i l' Izan Cortés 6è amb 1'40"65.\nEl rècord restant l' ha assolit la Sara Lobato en llargada amb 2'65, 24 centímetres més que els 2'44 de l' Aina Andreu del passat mes d' abril. Ariadna Sánchez, amb 1'85, es col.loca 4ª de tots els temps.\nLes mateixes Sara Lobato i Ariadna Sánchez són ara 3ª i 5ª respectivament en 400 amb 1'35"92 i 1'40"39, mentre que en llargada masculina Lucas Lozano es situa 3er amb 2'22, Izan Cortés 5è amb 2'18 i Unai Hernández 6è amb 2'11.\nDues noves marques al top-10 del ranking de sempre, ambdues en 60 femenins: Natalia Calvache puja a la 8ª plaça amb 10"28 i Joana Renart a la 10ª amb 10"37.\nRessenyar també els 2'76 de la Natalia Calvache en llargada i la igualtat en 1 km marxa entre Sara Palomino (a la 2ª foto) amb 7'11"59, Júlia Garcia 7'11"73, Abril Ruiz-Ruano 7'13"76 i Alba Chaves 7'14"85.\nMarcon de la Paula Lobato en alçada. Amb 1'29 es fa amb la 2ª posició del ranking històric, només superada pels fantàstics 1'44 de la Lauren Baker al 2007 que aleshores va ser rècord de Catalunya. La Paula ha estat la millor de les nostres també en 60 (10"09) i pilota (16'81).\nA partir d' aquesta categoria ja costa molt més ubicar-se en posicions capdavanteres dels rankings perquè durant molts anys els més petits no podien participar en pista i, per tant, hi ha molts més atletes que amb els barrufets fent-se la competència. D' aquí a que ningú més entri al top-10 tot i un reguitzell de marques boníssimes per aquesta edat, com 5 nens per sota dels 9"80 en 60 (Luca Itchart 9"47, Guiu Coll 9"52, Rubén Pereira 9"60, Asier Hernández 9"69 i Pau Sánchez 9"76) o en Luca Itchart i Joel Garcia tirant 22'24 i 20'59 en pilota mentre que en nenes, apart de la Paula, destaquen els 10"21 en 60 de la Carlota Colomer, els 2'25"58 en 600 de la Laia Venteo i els 15'57 i 14'37 respectivament en pilota per Uma Berengueras i Carlota Colomer.\nA la 3ª foto Miquel Martí a l' esquerra (avui 11"11 en 60, 2'21"33 en 600 i 17'86 en pilota) i Àlex Marquet a la dreta (10"27 en 60 i 2'22"44 en 600).\nExtraordinari l' Iván Molina en 3 km marxa. Amb 16'56"73 s' ha quedat a poc més d' 1 segon i mig només dels 16'55"1 amb que llueix el seu nom a la taula de rècords del club. I molt bé també Daniel Moreno (segon per l' esquerra a la 3ª foto) que, en la seva primera participació en aquesta distància, es situa 3er amb 19'42"68.\nGran registre també per a en Mathis Itchart en alçada. Amb 1'48 es planta ja al 5è lloc del ranking.\nDe la resta de nois destacar els 11"41 d' en Nicola Rivolta en 80, els 1'25 en alçada del propi Nicola, d' en Mathis Itchart i d' en Javier Patrón, els 3'36"44 i 3'39"96 de Jonam Izquierdo i Ernest Pons en 1000 i els 6'57 i 6'14 de Marcel Granell i Adrià Sáez en pes.\nEn quan a les noies, la Sílvia Marquet ha fet 19'14"09 en 3 km marxa que són una bona marca en aquesta categoria. Només hi ha 3 atletes a la història dels Lluïsos amb un crono millor, però una és ella mateixa, ja que està 3ª amb 18'24"27.\nEn pes Lucía Poveda escala al 8è lloc amb 7'63, Andrea Pérez al 9è amb 7'62 i Marina Polo, amb 7'50, queda 11ª a tan sols 1 centimetre del top-10. La Mar Espartero saltava 4'10 en llargada (vent +0'2 m/s) i la Marina Polo era la millor en 80 amb 11"33.\nA la 3ª foto Pol Lechuga el 2on per l' esquerra (avui 13"46 en 80, 4'29"03 en 1000 i 4'83 en pes) i a la 4ª Bruna Gilabert, que avui ha saltat 3'10 en llargada amb vent +0'1 m/s.\nEn Pol Vives passarà sense cap dubte a formar part aquest mateix any de l' equip absolut al campionat de Catalunya de clubs acompanyant a en Pau Rey en alçada. Avui ha saltat 1'66, registre amb el que es situa 10è al nostre ranking. És la millor marca aconseguida per un sub-16 dels Lluïsos des del 2003.\nEn Pol ha estat també el millor en 100 amb 13"05 (vent +0'3 m/s), mentre que en pes aquest honor requeia en un nouvingut, en Joel Andrey Salafranca, que ha arribat fins a 7'65.\nPel que fa a les noies, a destacar sobretot els 18'30"59 en 3 km marxa de la Carla Castellà tot i tenir 11 segons menys amb els que està 4ª al ranking, els 20'22"26 de la Sarah Bax a la mateixa prova, la màxima igualtat en pes entre Alana Ordoyo, Edit Godoy, Sarah Bax i Diana Boiko en pes amb 6'31, 6'30, 6'28 i 6'15 respectivament i també la igualtat en llargada entre Daniela Elvira amb 4'14 (vent +0'5), Diana Boiko 4'13 (+0'1), Anan Boixet 4'10 (+0'5) i Martina Kidane 4'03 (+1'0).


Biocanina fórmula infantil 400g\nBiocanina fórmula infantil 400 G\nBiocanina fórmula infantil 400g per a la venda en l'agricultura ecològica farmàcia s'utilitza en ampolla sense la mare dels cadells, gatets i altres rosegadors i carnívors.\nDescripció fórmula infantil Biocanina 400g\nBiocanina 400 g fórmula infantil reconstituït el més a prop possible de la composició de la llet dels carnívors.\nCarnívors femenins Llet (gossos, gats, lleons, tigres ...) és molt més concentrada en proteïnes i greixos d'una composició fonamentalment diferent de la llet d'altres espècies animals, que conté 3 vegades menys lactosa (excés de lactosa provoca trastorns digestius). L'augment dels nadons, l'ús de la fórmula infantil específicament formulat és indispensable. L'ús d'altres llets (vaca, cabra ...) és estrictament indicada en contra.\nUtilització Consell Biocanina de fórmula de llet 400g\nPreparació: Un pols cullerada de 30 ml d'aigua (2 cullerades de pols a una ampolla). Una cullerada = 6 g = 13 ml.\nBarregi una petita quantitat d'aigua calenta agitant acuradament per formar una pasta suau. A continuació, afegir la resta de l'aigua, agitació per obtenir una llet calenta fins a la concentració desitjada.\nNetegeu l'equip després de cada ús.\nConservació: la preparació obtinguda es pot mantenir 24 hores a la nevera.\nSi no es perfora el mugró, vostè ha de esquerdar o trencar-se.\nComposició Biocanina de fórmula de llet 400g\nLa llet desnatada en pols, proteïna de sèrum, olis vegetals (palma i de coco), proteïna de llet, sèrum de llet, carbonat de calci, clorur de sodi.\nProteïna bruta 30%, Greix brut 26% Cendra bruta: 6,5%, fibres brutes: 0,5%\nVitamina A 11 250 UI / kg vitamina B1 3,75 mg / kg Vitamina C: 60 mg / kg Vitamina D3 2.000 UI / kg de vitamina E 40 UI / kg vitamina K3: 1,25 mg / kg Cobalt: 0,3 mg / kg, de ferro: 60 mg / kg de iode: 1 mg / kg de manganès 50 mg / kg Seleni 0.36 mg / kg de zinc 60 mg / kg\nTorneu a tancar la caixa després del seu ús.\nUn cop obert: 1 mes.\nNo us oblideu de respectar els horaris de desparasitació cadells i gatets.\nPresentació de Biocanina fórmula infantil 400g\n400 g caixa amb 1 ampolla de 60 ml, 1 mesura, 1 mugró gatet i el gosset 1 de l'mugró.


Catalunya guanya el premi a la millor instal·lació de la Quadriennal d’Escenografia de Praga 2019 | Teatralnet\nInici Notícies Catalunya guanya el premi a la millor instal·lació de la Quadriennal d’Escenografia...\nAquest dimarts 11 de juny al vespre s’han lliurat els premis corresponents a la 14a edició de la Quadriennal d’Escenografia de Praga, en la qual Catalunya, sota el lideratge de l’Institut del Teatre, ha estat guardonada amb el premi a la millor instal·lació en la secció de Països i Regions per Prospective Actions (Catalunya 2004-2018), creació de les escenògrafes Laura Clos “Closca” i Xesca Salvà, i els dramaturgs Marc Villanueva i Pau Masaló, tots ells graduats a l’Escola Superior d’Art Dramàtic (ESAD) de l’Institut del Teatre.\nREC0NEIXEMENT A L’ART LLIURE\nLa presència de Catalunya en la PQ19 s’ha concretat també amb la instal·lació Theáomai, que s’ha presentat a la secció Estudiants. Es tracta d’una escultura en forma de cub gegant que han concebut quatre alumnes de l’ESAD, Lola Belles, Sergi Cerdan, Sara Espinosa i Lluc Ubach.\nD’altra banda, Catalunya també ha participat en la secció PQTalks amb la conferència Catalunya. Art i Democràcia, que es va celebrar el diumenge 9 de juny. La xerrada va anar a càrrec de Magda Puyo, directora general de l’Institut del Teatre; Bibiana Puigdefàbregas i Marta Rafa, comissàries per la PQ19-Catalunya, i Joan M. Minguet, professor d’art contemporani i cinema i crític d’art.\nA més, en la secció PQ Studio, aquest dimarts 11, es va presentar l’espectacle Quan les parets parlen, de les escenògrafes Núria Vila i Laura Clos “Closca”, amb la col·laboració del director d’escena Marc Chornet.\nAnteriorTorna al Goya la ‘Fedra’ de Lolita i de Luis Luque\nSegüentEl Festival Perles, en plena marxa al teatre Aquitània!\nLa premiada ‘Porta’m al bosc’ a la Mostra de Teatre de...\nPavarotti torna al Covent Garden i dedica la funció a la...\n12 de Gener de 2002


Benvinguts al Paradís: **** Cerdà-Riera (Ven-Suri-Ven), 140m, 6a, Bandereta, Agulles, Montserrat\n**** Cerdà-Riera (Ven-Suri-Ven), 140m, 6a, Bandereta, Agulles, Montserrat\nLa jornada d'avui ha estat completament improvisada, una trucada de darrera hora i refem plans, avui escalarem amb la Carla i com a convidada li deixem escollir via, només li posem una condició: que no hi toqui el sol de bon matí. La Carla és prou espavilada i no triga ni deu segons en decidir-se, la Ven-Suri-Ven.\nPerfecte, jo l'havia escalat fa temps, però en vaig sortir amb una sensació ambigua, no vaig fer cap llarg de primera i em va quedar l'espineta clavada. A més el primer cop la vaig escalar amb la Maria i avui hem fa il·lusió repetir cordada femenina, així doncs li proposem a en Josep que ens deixi fer i en compensació li assignem la tasca bàsica de fotògraf. Pel que fa al repartiment de llargs ens posem ràpidament d'acord, la Carla, que va forta, farà els dos primers i jo em quedo els dos últims que són més de catxarrejar. Ai...amb companys així dóna gust escalar! Anem per feina i la Carla enfila la primera tirada.\nL'única dificultat és un diedret senzill, però completament net. La fissura és franca i permet equipar a gust, cosa que li fa força gràcia a la Carla que tot i escalar de meravella no està avesada a vies on cal posar material.\nAra que per ser sincers, em sembla que col·loca un parell de peces més per la nostra tranquil·litat que no pas per la seva seguretat, perquè va ben decidida amunt. La segona tirada ja és una altra percal, els primers metres estan més que rentats i rellisques t'agafis on t'agafis.\nEls primers seguros fan acte de presència: un cap de burí, un espit que es belluga, claus d'època... Vaja, tota una lliçó accelerada d'equipament clàssic que la Carla es pren amb la calma i filosofia necessàries per anar guanyant metres a la verticalitat que cada cop és més acusada.\nPel camí s'entreté a col·locar algun que altre friend i arriba a la reunió d'allò més digna i serena, però per la picardia amb que ens mira des de la seva improvisada talaia deduïm que està ben cofoia pel llarg i no és per menys.\nUna tirada bonica, aèria i elegant, on el pas del temps i les cordades ha desgastat les preses i l'ha fet més exigent i mantinguda. Només cal mirar avall per apreciar l'aire que tens als peus. És el meu torn, ja fa cinc anys que tenia ganes de repetir el llarg que ve tot seguit.\nEl recordava com una aèria travessa sobre el buit, resseguint una evident fissura farcida de pitons de museu i improvisacions vàries. A la que arribo a la tercer seguro veig que la memòria no em falla.\nPerò el llarg s'ho val, té una lògica que aclapara i permet jugar amb els pitons per anar acerant allà on el grau no arriba, tot i que en algun tram cal esmerçar-s'hi posant algun catxarro per poder arribar al següent clau.\nLa travessa acaba massa aviat en una còmoda repisa al peu de l'arbòria xemeneia per on segueix la via. Vaja, això d'enfilar-se pels arbres comença a fer-se familiar! Però abans d'arribar al primer cal treballar-se un diedre d'allò més estrany.\nNo saps ben bé com encarar-lo i la textura de la roca deixa bastant que desitjar, per sort a la fissura hi entra de tot i escalo prou confiada. A la que arribes al primer arbre el panorama canvia radicalment, això sí que és un seguro com deu mana i la resta tonteries! No diré res d'aquesta xemeneia que no s'hagi dit, divertida, vertical i absolutament original, segell propi i inconfusible d'aquesta via. Excursió per la placa final i ja som gairebé al cim, en Josep i la Carla venen darrere i la Carla està absolutament sorpresa i encantada amb aquesta escalada tant poc habitual i això que venia avisada.\nDarrers metres de xemeneia i ja som els tres gaudint del sol que al final l'hem trobat a faltar i estem orfes de la seva escalfor.\nUna curta grimpada ens deixa al cim de la Bandereta, des d'on gaudim d'una vista insòlita de la resta d'agulles, la Peluda, la Pelada, el Sabre, les Portelles... totes elles són ara als nostres peus, aquest és el nostre premi, esdevenir privilegiats espectadors amb vistes d'ocell sobre aquesta regió encantada.\nUn ràpel ens retorna a la realitat i a peu pla, però avui he redescobert una via que feia temps que volia repetir, tant de temps que hores d'ara era un vell record adormit i avui gràcies a la Carla i en Josep l'he recuperat del calaix dels somnis perduts.\nEstà clar que sortidetes com aquesta s'han de repetir més sovint! No deixem que passi tan de temps i som-hi! i si em porteu a vietes que pugui convinar el grau i el posar catxarritus genial, que s'ha d'aprendre de tot.\nI moltes gràcies Josep per deixar-nos una via tan xula repartida entre les dues! Renoi, quin fotògraf!\nVia clàssica i original a l'hora, una mica " suvada", que recompensa a l'escalador tan durant l'escalada com dalt el cim.\n15 d’abril, 2011 21:36\nEnhorabona, una via que fa molta il.lusió fer. Molt bona la foto "aèria" de les agulles.\n15 d’abril, 2011 23:27\nno saps on t'estas ficant, tu ves donant-nos vidilla que ja buscarem vies on els bolts brillin per la seva absència que idees no ens en falten jejeje. Ara que ja tenim els horaris controlats et prenem la paraula, així que ja podem anar pensant la propera via!\nés una clàssica que no es pot deixar de fer i tot i no ser massa llarga té ambient de gran paret i tots els ingredients necessaris per sortir-ne ben satisfet. Les fotos són la cirereta del pastís!\n16 d’abril, 2011 17:42


La solidaritat amb el moviment popular en el Rif arriba fins El Prat | El Prat Llibertari\nLa solidaritat amb el moviment popular en el Rif arriba fins El Prat\nOctober 14, 2017 in Actualitat\nLa solidaritat amb el Rif arriba el proper dissabte 21 d’octubre fins a El Prat de la mà del Casal Okupat i Autogestionat ‘La Llavor’ amb col·laboració amb la Comissió de Barcelona de suport al moviment popular en el Rif. L’acte de solidaritat començarà a dos quarts de vuit amb una xerrada acompanyats de Nouraddine i Karim, dos activistes de la citada comissió de Barcelona que intentaran, acompanyats de divers material audiovisual, d’apropar la realitat del que esta passant al Rif als assistents. La jornada continuarà amb un sopar solidari i una cafeta internacionalista ja entrada la nít.\nEls beneficis sorguits d’aquesta iniciativa aniran destinats a recolzar la lluita i les activitats de la Comissió de Barcelona de suport al moviment popular en el Rif.\nFa prop d’un any que dura el moviment popular al Rif al Nord del Marroc, desfermat per la mort de Mohsen Fikri, triturat quan va intentar recuperar els peixos que tenia per vendre que la policia havia llençat en un camió d’escombraries. La població reclama la persecució judicial dels responsables d’aquesta mort així com dels de cinc altres rifenys durant les protestes del 20 de febrer del 2011 que van sacsejar tot el país.\nUna alta proporció de les més de 210.000 persones marroquines residents a Catalunya són amazigues i l’amazic és la tercera llengua materna més parlada al país, després del castellà i el català. Aquesta comunitat ha mostrat el seu suport al moviment i al calor de la revolta s’han constituit comissions de suport al moviment populars del Rif a diversos indrets del Principat per organitzar i coordinar diverses accions i manifestacions de solidaritat amb el poble del Rif.\nEl suport que es pot brindar des d’aquí és particularment pertinent pels estrets lligams comercials i polítics entre el Marroc i l’Estat espanyol, així com per la penetració cada cop més gran d’empreses catalanes i espanyoles en l’economia del regne marroquí.\n← Tal dia com avui de 2006, antifeixistes substitueixen tots els noms dels carrers franquistes del Prat\n‘Mujeres Cannabicas Colombia’ presentarà públicament la seva associació amb un acte al Casal ‘La Llavor’ →


#PODCAST – 5/5/2021 Prat vs. Quintana: un joc en forma de debat o un debat en forma de joc\nEs tracta d’un joc. El Jordi Quintana i el David Prat han decidit jugar a debatre, com a ‘divertimento’. Aquesta setmana el tema el paper de l’Església. Qui defensa el sí i el no? El sorteig ho ha deixat clar. Un d’ells ha hagut de defensar una posició que no comparteix gens, però el sorteig mana. I per embolicar encara més la troca a mig programa ho hem girat.


La rambla Francesc Macià, el nou «punt negre» de Tarragona\nL'Associació de Veïns del Parc Francolí reclama amb urgència la instal·lació d'un semàfor o un altre element viari que alenteixi els vehicles\ndimecres, 14 de novembre 2018 - 06:05h | Actualitzat a 14/11/2018 13:21h\nEn l'últim mes hi ha hagut tres atropellaments al mateix punt de la rambla Francesc Macià. | Google Maps\nLa rambla Francesc Macià s'ha convertit en el nou «punt negre» de Tarragona. En les últimes setmanes s'hi han produït diversos atropellaments, per aquest motiu, l'Associació de Veïns del Parc Francolí reclama amb «urgència» la instal·lació d'un semàfor al centre de la rambla o altres elements viaris que alenteixin els vehicles.\nUna dona morta, un gos mort i un home ferit lleu. Aquest és el balanç d'atropellaments a la rambla Francesc Macià en l'últim mes. Es tracta d'una zona on temps enrere hi havia, a la conca dreta en direcció a l'hospital Joan XXIII, dos guals que obligaven a reduir la velocitat. Es van retirar per facilitar la conducció de les ambulàncies que es desplaçaven cap al centre hospitalari i per millorar la seguretat de les motocicletes. «Des que es van treure, els cotxes baixen a molta més velocitat», denunciava la portaveu de l'entitat veïnal, Roser Barrio.\nEls veïns reclamen un semàfor al centre de la rambla Francesc Macià\nDesprés del primer atropellament mortal que es vivia en aquesta rambla de Tarragona, els veïns de la zona van reclamar immediatament la instal·lació de senyals o altres elements per reduir la velocitat dels vehicles. L'Ajuntament de Tarragona va respondre amb la instal·lació de vuit panells lluminosos que alerten dels passos de vianants en diferents trams de la rambla.\n«No ha estat suficient. No se n'adonen que cal alguna cosa més?». Aquesta era la pregunta que llençava Barrio al consistori, després d'un mes amb tres atropellaments en el mateix punt de la rambla. «Volem un semàfor al centre de la rambla perquè els cotxes frenin», exclamava la portaveu veïnal. En cas que això no fos possible, reclamen altres elements de senyalització «més útils que els panells lluminosos».\nL'Associació de Veïns vol reunir-se amb urgència amb el regidor de Mobilitat\nL'Associació de Veïns del Parc Francolí reclama amb «urgència» una reunió amb el regidor de Mobilitat de l'Ajuntament de Tarragona, Josep Acero. «Quan va haver-hi l'atropellament mortal, em va dir que havíem d'esperar l'informe tècnic per prendre mesures. Ara, l'informe ja hi és. A què esperem?», es preguntava Barrio.\nEl barri del Francolí és un dels que més creix a la ciutat de Tarragona. L'entitat veïnal vol respostes i solucions del consistori per posar fi a la problemàtica de la seguretat viària. «Ells saben què s'ha de fer. Que ho facin», acabava dient Barrio.


La inversió estrangera a l'àrea de Barcelona. ACCIÓ - Agència per la Competitivitat de l'Empresa\nLa inversió estrangera a l'àrea ...\nLa inversió estrangera a l'àrea de Barcelona\nL'Agència Catalana d'Inversions i l'Àrea de Promoció Econòmica de l'Ajuntament de Barcelona han elaborat la quarta edició de l'estudi "La Inversió Estrangera a l'Àrea de Barcelona" que analitza, en base a les opinions de les empreses estrangeres, els punts forts, les oportunitats de millora i les tendències de la inversió estrangera a Catalunya.\nAnalitzen la perspectiva i les expectatives que tenen els empresaris estrangers sobre l’àrea de Barcelona. Indiquen quins són els temes que determinen la inversió i el grau de satisfacció dels empresaris estrangers (costos i despeses, recursos humans, infraestructures logístiques de mercaderies, immobiliàries i de telecomunicacions, etc.).\nEstudia el dinamisme de Catalunya en la captació d’inversions estrangeres directes (IED) i el compara amb el de les ciutats que competeixen amb Barcelona en l’atracció de la inversió estrangera, tant a nivell estatal com internacional (París amb millors infraestructures, Milà per la disponibilitat de recursos humans qualificats o Londres per la seva competitiva aposta de valor).\nPerfila les tendències de les IED a l’àrea de Barcelona en els propers anys. Considera que Barcelona por atreure més inversió estrangera directa de grans països inversors com els Estats Units, Alemanya, Suïssa o França, i que també té oportunitats en l’àmbit industrial i de serveis.\nEls empresaris estrangers destaquen de Barcelona l’elevada qualitat de vida, la seva excel·lent situació geogràfica, els competitius costos de mà d’obra i de producció i la bona preparació tècnica dels recursos humans. En canvi, no estan tan satisfets pel que fa al coneixement d’idiomes estrangers, del cost de transport de les mercaderies i de les naus industrials ni de la comunicació aèria i ferroviària.\nLa inversió estrangera a l'àrea de Barcelona [3,8 MB ]\nForeign investment in the area of Barcelona [4,04 MB ]\nLa inversión extranjera en el área de Barcelona [3,84 MB ]


Sortim de Langkawi a les dues i mitja de la tarda en un ferry que ens portarà fins a Georgetown a l’estat de Penang, una ciutat Patrimoni de la Humanitat situada en una altra illa 😉 En dues hores i poc arribem, el viatge amb el ferry transcorre tranquil, jo dormo i en Marc passa l’estona com pot. El vaixell està fet de tal manera que mentre viatges no pots veure res a no ser que medeixis dos metres. Les finestres estan molt altes! Read the rest of this entry →\nEtiquetes: backpacker, chinatown, enjoy, georgetown, littleindia, malaysia, mosamperdut, streetart, travel\nBangkok: Primera presa de contacte\nUna vegada deixada enrera la Índia arribem a Thailàndia, a la seva capital, Bangkok. Arribem al seu macro aeroport a unes hores tempestives. A la una de la nit el nostre avió aterra i a partir d’aquí, comença la nostra aventura per poder arribar fins al centre de la ciutat. Read the rest of this entry →\nEtiquetes: 7eleven, backpacker, bangkok, budareclinat, chinatown, enjoy, khaosanroad, mosamperdut, thailand, tuktuk, watpho


Jordi Ausàs rep el tercer grau i surt de la presó de Lleida els caps de setmana - Regió7 :: El Diari de la Catalunya Central\nJordi Ausàs rep el tercer grau i surt de la presó de Lleida els caps de setmana\nL'exalcalde de la Seu i exconseller de Governació compleix condemna per contraban de tabac\nacn | lleida 16.07.2016 | 00:00\nL´exalcalde de la Seu Jordi Ausàs durant la vista oral del seu judici per contraban de tabac d´Andorra arxiu/acn\nL'exalcalde de la Seu i exconseller de Governació de la Generalitat, Jordi Ausàs, és fora de la presó per primera vegada des que hi va entrar per un delicte de contraban i pertinença a organització criminal. Ausàs s'ha beneficiat d'un permís que li permet sortir de la presó de Ponent els caps de setmana.\nEl jutjat de vigilància penitenciària ha concedit el tercer grau a l'exconseller per tal que surti de Ponent, on compleix una condemna de quatre anys per passar il·legalment tabac d'Andorra a la Seu, segons ha confirmat el departament de Justícia. L'exalcalde de la Seu va obtenir per primer cop el tercer grau el 25 de setembre del 2015, només tres mesos després d'ingressar a la presó, però al novembre el jutjat de vigilància penitenciària li va revocar. Ara, en canvi, li ha tornat a concedir un cop Ausàs ha complert un quart de la pena, ja que hi va ingressar el 25 de juny de fa un any. El cap de setmana passat va ser el primer en què Ausàs va poder gaudir de llibertat.\nLa nova situació de l'exconseller arriba després d'un any d'entrades i sortides del centre penitenciari. La direcció general de Serveis Penitenciaris va concedir el tercer grau a Ausàs el 25 de setembre de 2015, només tres mesos després del seu ingrés a la presó de Ponent. Des de llavors, l'exalcalde de la Seu podia sortir els caps de setmana, de divendres a diumenge. La Fiscalia de Lleida, però, va recórrer aquesta decisió atenent que l'equip d'observació del centre penitenciari va plantejar només el segon grau per majoria, el 22 de juliol de 2015. Els membres de l'equip d'observació del centre van considerar que el penat "necessitava una interiorització major de la seva responsabilitat, consciència del delicte fiscal, acceptació de la seva integració en un grup organitzat i ser conscient de la transcendència dels fets sent un al càrrec de l'administració", segons han informat fonts del departament.\nDe la sorpresa a la realitat\nEl cas de Jordi Ausàs va saltar a la llum pública fa quatre anys, quan una investigació policial va constatar que manipulava quantitats de tabac en un garatge de la Seu. En aquests moviments, hi prenien part altres veïns de la capital urgellenca, entre els quals membres de la Guàrdia Civil. El cas va provocar una gran sorpresa a la Seu, perquè Ausàs era una persona que tenia trascendència pública en el moment que cometia el contraban, ja que encara era conseller. Tot i que l'activitat del contraban de tabac està molt arrelada a la consciència col·lectiva de la comarca, es tracta d'un delicte fiscal greu que pot comportar penes de presó com les que ha hagut d'afrontar Ausàs.


ASPID signa un acord amb Xtrategics per impulsar la seva presència a internet | Suport24\nL’Associació de Paraplègics i Discapacitat Físics de Lleida (ASPID) i la consultoria de negoci digital Xtrategics signaran avui dimecres un conveni de col·laboració per desenvolupar el projecte de la nova pàgina web de Suport24 destinat a atreure nous clients i a generar nous llocs de treball per als membres de l’associació. Amb la confecció de la nova pàgina web, plantejada com a “donació solidària” per part de Xtrategics i valorada en 2.730 €, es pretén donar un nou impuls per fer difusió i promoció dels serveis d’ASPID mitjançant les noves tecnologies. El nou web estarà enllestit el mes de gener del 2014.\nSuport24 és un Centre Especial de Treball que mitjançant recursos com la plataforma de call center al servei d’empreses i institucions té l’objectiu social de crear llocs de treball adaptats a persones amb discapacitat.\nEl conveni formalitzat avui per Jordi Martínez, administrador de Xtrategics, i Montse Bertran, presidenta d’ASPID, s’adreça a impulsar el pla comercial de Suport24 per al 2014 mitjançant el suport i l’assessorament de la consultoria de negoci digital. L’objectiu és ampliar els serveis ja existents d’ASPID, com la línia de call center, així com impulsar les noves línies de treball, amb la finalitat de poder generar més llocs de treball per a persones amb discapacitat i posicionar la marca Suport24 dins dels seus sectors d’activitat.\nBertran considera que “el suport professional de Xtrategics, a través del seu coneixement i especialització en l’entorn del màrqueting online, ajudarà sens dubte a Suport24 a posicionar-se en el sector i crear una marca consolidada, mitjançant les eines webs”.\nL’acord signat avui s’emmarca en el projecte de “Compromís Digital” impulsat per Xtrategics. El projecte compta amb la implicació dels treballadors de l’empresa, els quals es comprometen a donar suport continuat a diverses organitzacions sense ànim de lucre del territori lleidatà i a millorar la seva presència a Internet.\nXtrategics és una agència de negoci a Internet, creada el 2012 amb la finalitat d’ajudar les empreses a generar vendes i internacionalitzar-se mitjançant Internet. Amb seu a Golmés (Lleida), Xtrategics disposa d’un equip multidisciplinari de professionals, així com un porta-foli de serveis (màrqueting i publicitat online, posicionament en cercadors, estratègia i presència digital, i el venedor digital), que li permeten donar resposta a les diferents necessitats de les empreses per assolir els seus objectius de negoci a la xarxa.\nFuncions de Suport24\nSuport24 és el Centre Especial de Treball (CET) que va crear l’Associació Àspid l’any 2002 i que actualment ofereix treball a 50 persones, de les que el 95% son treballadors amb algun tipus de discapacitat. El Centre Especial de Treball presta serveis professionals a empreses i administracions publiques amb un alt valor afegit, ja que incorpora una infraestructura moderna i una inversió alta en noves tecnologies.\nEntre altres serveis, Suport24 disposa d’una plataforma de call center preparada per a 23 teleoperadors simultanis, amb una centraleta telefònica que permet fer 80 trucades simultànies i un software de gestió de trucades específiques per a call center.\nUna altra línia de treball de Suport24 és la de serveis de manipulats i digitalització, que compta amb maquinària d’última generació i software específic per poder gestionar qualsevol tipus de documentació. Finalment, el centre treballa també en l’àmbit de les facilities (prestacions de serveis) com ara consergeries, peonatges industrial, gestió de residus i neteja industrial, gestió pàrquings i control d’accessos, entre molts d’altres).


METODOLOGIA - After School English\nCom a estratègia d’ensenyament en After School English fixem la nostra mirada en com s’adquireix la llengua materna. Adquirim la nostra primera llengua de manera natural escoltant, aprenent i posant en pràctica les nostres primeres paraules i després frases.\nPosem el nostre èmfasi en la llengua oral per a l’ensenyament de l’anglès. Posem la nostra atenció en la fonètica per obtenir una correcta pronunciació. Utilitzem textos, dibuixos i diàlegs per associar l’après amb objectes i idees. S’aprèn una llengua parlant-la; és per això que les nostres classes són 100% en anglès recolzant-nos en l’ús del català o castellà quan una situació puntual així ho requereixi. El nostre objectiu és l’eficiència comunicativa. Més tard arribarà l’escriptura i la gramàtica.\nOrganitzem grups reduïts perquè el professor pugui dedicar més temps a cada alumne. Seleccionem els nostres professors per les seves qualitats, la seva experiència i els seus mèrits, siguin natius o no.\nPer aconseguir una màxima immersió lingüística fomentem un ambient interactiu a les classes.\nNo ens oblidem que són classes extraescolars i una manera d’aconseguir l’èxit entre els alumnes i que aprenguin l’idioma és que les classes siguin divertides.


manelzaera: de setembre 2004\nGForge en català\nPer fi he aconseguit completar la traducció de la meva part! Cada dia queda menys per tenir el GForge en català.\nEscrit per Unknown a 30.9.04 0 comentaris Enllaços que hi fan referència\ndiumenge, 12 de setembre de 2004\nEl web de la CPLTE\nAprofitant que la setmana vinent, el dia 18 de setembre a Santa Bàrbara, hi ha la 2a Trobada de la Comunitat de Programari Lliure de les Terres de l'Ebre, poso aquí la URL al seu web, provisional, per poder anar seguint lo que allí es publica: http://cplte.blogspot.com.\nDissabte ens hem de trobar, just una setmana abans de la Jornada de Programari Lliure i Empresa, que vénen organitzant des de l'any passat l'Infocentre de Santa Bàrbara, la UOC i el Col·legi Oficial d'Enginyeria en Informàtica de Catalunya, en una jornada monogràfica dedicada al programari lliure i les xarxes. A la trobada es donarà a conèixer la xerrada que es farà i parlarem de programari lliure. Usuaris, professionals de la informàtica, sector públic, sector de l'educació, etc., poden venir i dir la seva, per poder tenir diferents visions i per, si cal, fer grupets de treball sobre els diferents temes d'interès.\nEsperem que vingui gent i que en surtin coses bones.\nEscrit per Unknown a 12.9.04 0 comentaris Enllaços que hi fan referència


"Corrupció i regeneració", Germà Bel - BARCELONA RADICAL\n"Corrupció i regeneració", Germà Bel\nEl 2015 tindrem dues eleccions, com a mínim, i la corrupció i la regeneració seran assumpte principal de l'agenda. Només faltaria; l'eclosió de casos de corrupció i males pràctiques s'ha accentuat en els últims anys, i les àrees amb més pràctiques irregulars són urbanisme, contractes de serveis públics i contractació d'obres públiques. Totes les forces tradicionals de govern estan afectades, i fins i tot algunes emergents mostren maneres preocupants, abans encara d'haver accedit a àmbits de poder.\nTenim un diagnòstic adequat sobre els factors que propicien les pràctiques corruptes? Per descomptat n'hi ha diversos, de factors, com en tot problema social rellevant. Si ens centrem en l'àmbit econòmic i institucional, la teoria econòmica ens ofereix alguns ensenyaments: Hart, Shleifer i Vishny, a The proper scope of government (Quarterly Journal of Economics, 1997), suggereixen que la producció directa per part del govern de serveis i obres públiques està associada a sobreocupació per obtenir rendes polítiques, mentre que els contractes al sector privat faciliten la cerca de rendes materials per als polítics, amb comissions o pagaments de diversos tipus (de vegades diferits, com les portes giratòries). Moshe Adler il·lustra aquest quadre, a Been there, done that: The privatization of street cleaning in nineteenth century New York (The New Labor Forum, 1999), amb els vaivens entre producció pública, que desemboca en ineficiència; privatització, que accentua la corrupció; producció pública... i sant tornem-hi.\nLa intervenció pública és inevitable, però afavoreix les conductes de cerca de rendes. Sobretot, quan s'expressa mitjançant regles i procediments que restringeixen l'activitat econòmica. En tenim l'evidència: en la classificació de l'organització Transparència Internacional sobre corrupció, entre els països de l'antiga Unió Europea dels 15 (més comparables), els més virtuosos són Dinamarca, Finlàndia, Suècia, Holanda i Luxemburg, i se situen a la cua França, Portugal, Espanya, Grècia i Itàlia.\nI en la classificació del World Economic Forum (WEF) sobre la càrrega de la regulació governamental, la menor càrrega regulatòria es dóna a Finlàndia, Luxemburg, Suècia, Irlanda i Holanda (i poc després Dinamarca), mentre que els que tenen més pesadesa regulatòria (per ordre creixent de càrrega) són Portugal, França, Espanya, Grècia i Itàlia. Tot això us diu alguna cosa? Una lliçó clara, doncs: com més gran és la proliferació de controls, més oportunitats per a la corrupció, que solen acabar amb més corrupció.\nAlgunes formacions polítiques semblen creure que amb tan sols rellevar els polítics al càrrec se soluciona la corrupció i es regenera la política. Això respon a la combinació d'una presumpció de superioritat moral (molt perjudicial, per cert) i a la vocació de mantenir el control sobre la societat. Però s'equivoquen els que proposen encara més controls i reglaments. Els països reeixits en aquesta matèria ens ensenyen que reduir els controls i les intervencions arbitràries sobre l'activitat productiva és una reforma institucional molt més prometedora, i compatible amb la redistribució fiscal per perseguir objectius de tipus social. Menys rigidesa, i més flexibilitat; menys arbitrarietat i control, i més transparència. ¿Qui assumeix aquesta agenda?\n13-I-15, Germà Bel, lavanguardia


Publicades noves normes UNE per a instal·lacions elèctriques de baixa tensió - Notícies - Col-legi d'Enginyers Tècnics Industrials de Vilanova i la Geltrú\nPublicades noves normes UNE per a instal·lacions elèctriques de baixa tensió\nLa Asociación Española de Normalización, UNE, ha publicat quatre noves normes per a instal·lacions elèctriques de baixa tensió.\nLa Asociación Española de Normalización ha publicat quatre noves parts de la sèrie de Normes UNE 202009, que estan destinades a proporcionar uns criteris per a la verificació i inspecció de les instal·lacions elèctriques de baixa tensió.\nAquestes noves normes faciliten una metodologia per a la verificació o inspecció i proporcionen la documentació per al registre de les condicions i els valors de la verificació o inspecció.\nEls resultats de les verificacions i inspeccions han de definir les accions correctives a realitzar per al compliment dels requisits mínims de seguretat corresponents a aquesta mena d'instal·lació.\nUNE 202009-12. Aquesta norma s'aplica a totes les instal·lacions comunes dels edificis d'habitatges entenent com a tals les instal·lacions d'enllaç i les instal·lacions de serveis comuns de l'edifici objecte de la ITC-BT-12 del REBT del 2002.\nUNE 202009-27. Aplica a les instal·lacions elèctriques de baixa tensió en els locals que contenen una banyera o dutxa objecte de la ITC BT-27 del REBT del 2002.\nUNE 202009-28. Aquesta norma proporciona uns criteris per a la verificació i inspecció de les instal·lacions elèctriques de baixa tensió en locals de pública concurrència objecte de la ITC BT-28 del REBT 2002.\nUNE 202009-38. Aplica a les instal·lacions elèctriques en quiròfans i sales d'intervenció objecte de la ITC BT 38 del REBT del 2002 tant si estan alimentades a través de transformador d'aïllament com si no (grup 2 o grup 1).


Gent Normal: SANTFELIU FEST: LA GUIA\nSANTFELIU FEST: LA GUIA\nAquest cap de setmana es celebra la segona edició del Festival Sant Feliu Sota Zero, hereu legítim del Sant Feliu Fest, qui alhora era descendent directe del Sant Feliu Hardcore Fest, tots ells en relació estreta amb l’Atzavara Club. I és que dificilment hagués pogut trobar un post al qual li escaigués més la fòrmula “Hi havia una vegada...” Només és qüestió de temps que algú es dediqui a glossar la història de l’Atzavara Club, tots els concerts i festivals organitzats.\nDir-vos de passada que l’activitat musical va començar a finals de la dècada dels 90 del segle passat. Després va venir el Festival, just quan els grans Festivals que es celebren al país,començaven. El camp de La Mascanada, el de Vilartagues...fins i tot es va trobar espai per programar de forma regular, des de l'Atzavara fins a l'antic Escorxador, passant pel Club de Tennis. Poca broma, si va arribar a veure At The drive in,les primeres visites a l'estat de Les Savy Fav fins arribar als extrems de Converge. També hi passaren Standstill quan eren uns alumnes avantatjats de Refused, Delorean quan encara no feien música de ball o l’últim directe Aïna entre molts i molts altres. Van ser gairebé 10 anys d’activitat constant, fins que, poc a poc, es va diluïr.\nDesprés d'un any sabàtic, es va intentar tornar-ho a posar en marxa amb la fòrmula de Festival a l'estiu, però el resultat no va ser com el de les millors èpoques. Per tal d'amortiguar el cop, l’any passat es va organitzar un concert en el que va reviure l’esperit dels millors anys del Festival.\nVistos els resultats, enguany s’ha optat per repetir l’experiència, i s’ha organitzat una proposta més ambiciosa però raonable. La programació es repartirà en dos dies, i diversos espais dins al mateix poble. La ubicació de l’any passat, La sala de Festes Las Vegas, es reserva per la nit del divendres. El dissabte 5, en principi amb una programació més reposada, es començarà a la mítica Casa Irla, on després de la projecció del documental "A Proposito de Rodríguez", serà el torn de Maria Rodès i El Petit de Cal Eril. A partir d’aleshores la programació es traslladarà al Teatre per acabar al Bar Chic.\nPer tal de que es pugui passar els dos dies amb les màximes garanties us recomanem una sèrie d’enllaços amb la ubicació.\nCom arribar i Espais\nCom bé ja sabeu Sant Feliu de Guíxols es troba al Baix Empordà i està molt ben comunicat. Tot i que no hi arriba el tren, tan des de Barcelona com Girona existeixen línies de transport públic\nUna vegada arribats a Sant Feliu, convé tenir present els diferents espais del festival\nPer altre banda, si només veniu algun concert en concret, recordar-vos que el divendres tots es celebraran a la Sala Las Vegas\nEl dissabte es començara a La Casa Irla i es continuarà al Teatre Municipal. La festa final tindrà lloc al Bar Chic\nTan si veniu per un dia com si no, també us anirà bé conéixer una sèrie d’establiments on parar-vos a recarregar forces i si s'escau, a passar la nit. L'organització del Festival, recomana aquest establiments. Per tal de facilitar-vos les coses, els hem agrupat en aquest mapa. Amb els restaurants, hem repetit la mateixa operació, agrupar-los en un sol mapa que podeu veure aquí\nImatges dels concerts cortesia de Jordi Comas a qui us recomanem seguir\nImatge de la capçalera cortesia de Sebastià Giralt\nPublicado por Joanb_Palahí a les 15:15\nEtiquetes: festival, música, Sant Feliu Fest